rejauldu/bengali-wikipedia huggingface dataset:
সিক্রেটিন একটি হরমোন যা সারা শরীরে জলের হোমিওস্ট্যাসিস নিয়ন্ত্রণ করে এবং পেট, অগ্ন্যাশয় এবং লিভারে নিঃসরণ নিয়ন্ত্রণ করে ডুডেনামের পরিবেশকে প্রভাবিত করে। এটি একটি পেপটাইড হরমোন যা ডুওডেনামের এস কোষে উৎপন্ন হয়, আর যা অন্ত্রের গ্রন্থিতে অবস্থিত। মানুষের মধ্যে, সিক্রেটিন পেপটাইড এসসিটি জিন দ্বারা এনকোড করা হয়।  এটি পিত্ত নালীতে কোল্যাঞ্জিওসাইট নামক কোষ দ্বারা বাইকার্বোনেট এবং জলের নিঃসরণকে উদ্দীপিত করে, পিএইচ নিয়ন্ত্রণ করে এবং নালীতে প্রবাহকে উন্নীত/বৃর্ধিত করে পিত্ত অ্যাসিড থেকে রক্ষা করে। এদিকে, সিক্রেটিনের ক্রিয়াগুলির সাথে যৌথভাবে, ডুডেনাম দ্বারা ইস্যু করা অন্য প্রধান হরমোন, কোলেসিস্টোকিনিন (সিসিকে), পিত্তথলিকে সংকুচিত হতে উদ্দীপিত করে এর সঞ্চিত পিত্ত সরবরাহ করে।  প্রোসেক্রেটিন সিক্রেটিন এর একটি অগ্রজ, যা হজমের মধ্যে উপস্থিত থাকে। সিক্রেটিন এই অব্যবহারযোগ্য আকারে সংরক্ষণ করা হয়, এবং গ্যাস্ট্রিক অ্যাসিড দ্বারা সক্রিয় হয়। এইভাবে এটি পরোক্ষভাবে ডুওডেনাল পিএইচ-এর নিরপেক্ষকরণের মাধ্যমে, পূর্বোক্ত অ্যাসিড দ্বারা ক্ষুদ্রান্ত্রের যাতে কোন ক্ষতি না হয় তা নিশ্চিত করে।  ২০০৭ সালে, হাইপোথ্যালামাস, পিটুইটারি গ্রন্থি এবং কিডনির উপর কাজ করে সিক্রেটিন অস্মোরগুলেশনে ভূমিকা পালন করার ঘটনা আবিষ্কৃত হয়।   ইতিহাস  ১৯০২ সালে, উইলিয়াম বেলিস এবং আর্নেস্ট স্টারলিং কিভাবে স্নায়ুতন্ত্র হজম প্রক্রিয়া নিয়ন্ত্রণ করে তা অধ্যয়ন করছিলেন। এটা জানা ছিল যে খাদ্য (কাইম) পাইলোরিক স্ফিঙ্কটারের মাধ্যমে ডুডেনামে প্রবেশের প্রতিক্রিয়া হিসাবে অগ্ন্যাশয় পাচক রস নিঃসরণ করে। তারা আবিষ্কার করেছেন (তাদের পরীক্ষামূলক প্রাণীদের অগ্ন্যাশয়ের সমস্ত স্নায়ু কেটে) যে এই প্রক্রিয়াটি আসলে স্নায়ুতন্ত্র দ্বারা নিয়ন্ত্রিত নয়। তারা নির্ধারণ করেছে যে অন্ত্রের আস্তরণের দ্বারা নিঃসৃত একটি পদার্থ রক্ত ​​প্রবাহের মাধ্যমে পরিবাহিত হওয়ার পরে অগ্ন্যাশয়কে উদ্দীপিত করে। তারা এই অন্ত্রের ক্ষরণের নাম দিয়েছে সিক্রেটিন। এই ধরনের 'রাসায়নিক বার্তাবাহক' পদার্থকে এখন হরমোন বলা হয়, এটি ১৯০৫ সালে স্টারলিং দ্বারা উদ্ভাবিত একটি শব্দ।  সিক্রেটিনকে প্রায়শই ভুলভাবে বলা হয় যে এটা প্রথম শনাক্তকৃত হরমোন। যাইহোক, ব্রিটিশ গবেষক জর্জ অলিভার এবং এডওয়ার্ড অ্যালবার্ট শেফার ইতিমধ্যেই 1894 সালে সংক্ষিপ্ত প্রতিবেদনে এবং 1895 সালে একটি সম্পূর্ণ প্রকাশনাতে অ্যাড্রিনাল নির্যাস রক্তচাপ এবং হৃদস্পন্দন বৃদ্ধির বিষয়ে তাদের ফলাফল প্রকাশ করেছিলেন, অ্যাড্রেনালিনকে প্রথম আবিষ্কৃত হরমোন ধরা হয়।   তথ্যসূত্র   বিষয়শ্রেণী:পরিপাকতন্ত্র বিষয়শ্রেণী:পেপটাইড হরমোন বিষয়শ্রেণী:স্থায়ীভাবে অকার্যকর বহিঃসংযোগসহ নিবন্ধ বিষয়শ্রেণী:অকার্যকর বহিঃসংযোগ সহ সমস্ত নিবন্ধ
__NOTOC__ This template generates a link for browsing an author's works on Open Library.  Usage  {{OL_author|id=id of the author as specified at openlibrary.org|cname=name to be displayed}}  is the openlibrary id in the form  OL...A  is an optional parameter for the name to be displayed  Examples Code {{OL_author|OL21491A}} Result  Code {{OL_author|id=OL21491A|cname=Jack Kerouac}} Result  আরো দেখুন  বিষয়শ্রেণী:বই টেমপ্লেট Category:Internet Archive templates বিষয়শ্রেণী:মানুষ ও ব্যক্তি বহিঃসংযোগ টেমপ্লেট  de:Template:OL-Autor es:Plantilla:OL personaje ko:틀:OL 저자 mk:Шаблон:OL-автор ja:Template:OL author or:ଛାଞ୍ଚ:OL author
বিরার () ভারতের মহারাষ্ট্র রাজ্যের থানে জেলার একটি শহর।   ভৌগোলিক উপাত্ত  থাম্ব|276x276পিক্সেল|ভিরার শহরের মনোরম দৃশ্য শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১১মিটার (৩৬ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে বিরার শহরের জনসংখ্যা হল ১১৮,৯৪৫ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে বিরার এর সাক্ষরতার হার বেশি। এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:মুম্বইয়ের পাড়া বিষয়শ্রেণী:পালঘর জেলা
ফণীন্দ্রনাথ ঘোষ (২০ মার্চ ১৯১৮ - ১৯৯২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন সংগ্রামী। যুগান্তর দলের সদস্য ফণীন্দ্রনাথ  জিতেন্দ্রনাথ লাহিড়ীর সহযোগী হয়ে একদিকে বৈপ্লবিক ক্রিয়াকলাপে এবং পরবর্তীতে স্বদেশী উদ্যোগ গড়তে কাজ করেন।  জীবনী ফণীন্দ্রনাথ ঘোষ  ব্রিটিশ ভারতের অধুনা  পশ্চিমবঙ্গের হুগলি জেলার  শ্রীরামপুরে জন্মগ্রহণ করেন। তার পিতা চারুচন্দ্র ঘোষ। ছাত্রাবস্থায়, তিনি হুগলি জেলার জিতেন্দ্রনাথ লাহিড়ী, অমরেন্দ্রনাথ চট্টোপাধ্যায় এবং পাঁচুগোপাল ভাদুড়ীর মতো নিবেদিতপ্রাণ মুক্তিযোদ্ধাদের সংস্পর্শে আসেন। জে এন লাহিড়ীর সঙ্গে যুগান্তর বিপ্লবী দলে যোগদান করে, তিনি শ্রীরামপুরের "গুপ্ত সমিতির" সক্রিয় সদস্য হন। স্থানীয় যুবকদের শারীরিক সুস্থতা, ব্যায়াম, শুটিং এবং আত্মরক্ষার জন্য অনুপ্রাণিত করেন।  তাঁর নেতৃত্বে হুগলি জেলা জুড়ে বিপ্লবী আন্দোলন পরিচালিত হত। ফলে তার কার্যকলাপ ব্রিটিশ পুলিশের দৃষ্টি আকর্ষণ করে। তাকে গ্রেফতার করে এবং পরবর্তীতে হুগলী জেলে বন্দী করা হয়। মুক্তির পর, শ্রীরামপুরে বিপ্লবী কার্যক্রম পুনরায় শুরু করার আগে তিনি কিছুদিনের জন্য আরামবাগে আত্মগোপন করে ছিলেন।  ১৯৪২ খ্রিস্টাব্দে ভারত ছাড়ো আন্দোলন শুরু হলে তিনি গুরুত্বপূর্ণ ভূমিকা পালন করেন। গান্ধীজির দর্শনে গভীরভাবে আকৃষ্ট হয়ে তিনি হুগলি জেলার নানা বিক্ষোভ, মিছিল, ধর্মঘট এবং বয়কট ইত্যাদি সংগঠিত করেন। ১৯৪২ খ্রিস্টাব্দের ১৮ ডিসেম্বর, এক ব্রিটিশ বিরোধী মিছিলে নেতৃত্ব দেওয়ায়, পুলিশ তাকে গ্রেফতার করে এবং আলিপুর কেন্দ্রীয় কারাগারে বন্দী করে। সেখানে তাকে কঠোর নির্যাতন সহ্য করতে হয়। ১৯৪৪ খ্রিস্টাব্দের এপ্রিল মাসে মুক্তি পেয়েও তিনি ব্রিটিশ বিরোধী আন্দোলন জারি রাখেন।  ভারতের স্বাধীনতার পর, ফণীন্দ্রনাথ সরকারী চাকরির প্রস্তাব প্রত্যাখ্যান করে বিপ্লবী জেএন লাহিড়ীর সঙ্গে যুক্ত হয়ে শ্রীরামপুরে স্বদেশী এন্টারপ্রাইজ, শ্রীরামপুর বেল্টিং ওয়ার্কস প্রাইভেট লিমিটেড প্রতিষ্ঠা করেন। ব্রিটিশ ঔপনিবেশিকতা থেকে ভারতের মুক্তির জন্য নিরলস সংগ্রামে লিপ্ত স্বাধীনতা সংগ্রামী হিসাবে তার অপরিসীম অবদানের স্বীকৃতিস্বরূপ স্বাধীনতার রজত জয়ন্তী বর্ষে ১৯৭২ খ্রিস্টাব্দে ভারত সরকার তাম্রপত্র প্রদান করে।  ফণীন্দ্রনাথ ঘোষ ১৯৯২ খ্রিস্টাব্দে পরলোক গমন করেন। তথ্যসূত্র  বিষয়শ্রেণী:১৯১৮-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:হুগলি জেলার ব্যক্তি বিষয়শ্রেণী:ভারতের স্বাধীনতা আন্দোলন বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:বাঙালি ভারতীয় স্বাধীনতা সংগ্রামী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৪:৫১, ৬ ফেব্রুয়ারি ২০২৫ (ইউটিসি) :কেলি ওয়েলস   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO এবং WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। ≈ MS Sakib  «আলাপ»  ০৩:১৭, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
শশিভূষণ পাল (১৪ জানুয়ারি ১৮৭৮ – ১ জুলাই ১৯৪৬) ছিলেন বাংলাদেশের শিল্পকলায় একজন পথিকৃৎ চিত্রশিল্পী। ১৯২৫ সালে ব্রিটিশ সরকার পালকে ‘রায় সাহেব’ উপাধিতে ভূষিত করেন। তিনি খুলনা আর্টস স্কুলের প্রতিষ্ঠাতা, যা বর্তমানে খুলনা বিশ্ববিদ্যালয়ের চারুকলা স্কুল হিসেবে পরিচিত।    জন্ম   শশিভূষণ পাল ব্রিটিশ ভারতের খুলনার (বর্তমানে বাংলাদেশ) দৌলতপুরের মহেশ্বরপাশা গ্রামে বৈশ্য বারুজীবী বংশে ১৪ জানুয়ারি ১৮৭৮ সালে জন্মগ্রহণ করেন। পালের পিতা শ্রীমন্ত পাল ছিলেন একজন স্বভাব কবি ও শিল্পী। সাংস্কৃতিক পরিবেশে বেড়ে ওঠা শশিভূষণ পাল বাল্যকালেই চিত্রশিল্পেআকৃষ্ট হন এবং শিক্ষা গ্রহণ করেন।   কর্মজীবন  ১৯০৪ সালে রায় বাহাদুর শশীভূষণ পাল খুলনা শহরের মহেশ্বরপাশায় তাঁর বাড়ির নিপা তালপাতা দিয়ে তৈরি একটি বাড়িতে খুলনা আর্ট স্কুল প্রতিষ্ঠা করেন। কলকাতা আর্ট স্কুলের পর এটি ছিল অবিভক্ত বাংলার দ্বিতীয় আর্ট স্কুল এবং তৎকালীন পূর্ব বাংলার প্রথম আর্ট স্কুল।   তথ্যসূত্র   বিষয়শ্রেণী:১৮৭৮-এ জন্ম বিষয়শ্রেণী:১৯৪৬-এ মৃত্যু বিষয়শ্রেণী:খুলনা জেলার ব্যক্তি বিষয়শ্রেণী:বাংলাদেশী পুরুষ চিত্রশিল্পী বিষয়শ্রেণী:বাংলাদেশী হিন্দু বিষয়শ্রেণী:২০শ শতাব্দীর বাংলাদেশী চিত্রশিল্পী
বিশাখাপত্তনম বন্দর হলো ভারতের অন্ধ্রপ্রদেশ রাজ্যের বিশাখাপত্তনমে অবস্থিত একটি বৃহত্ত সমুদ্র বন্দর। এই বন্দর দ্বারা অন্ধ্রপ্রদেশ রাজ্যটির বেশির ভাগ সমুদ্র বাণিজ্য হয় এবং বন্দরটি ভারতের প্রধান ১৩ টি বন্দরের মধ্যে একটি। এটি ভারতের গভীরতম বন্দর। বন্দরটি বঙ্গোপসাগরের তীরে অন্ধ্রপ্রদেশের উত্তর অংশে অবস্থিত। এটি ভারতের পূর্ব উপকূলের একমাত্র প্রাকৃতিক বা স্বাভাবিক পোতাশ্রয়ের বন্দর। বন্দরটিতে ড্রাই ডক ও জাহাজ মেরামতির ব্যবস্থা রয়েছে। বন্দরটি ভারত এর পূর্ব উপকূলে অবস্থিত এবং চেন্নাই এবং কলকাতা বন্দর-এর মাঝখানে অবস্থিত।  ইতিহাস উনিশ শতকে মধ্য প্রদেশে প্রবেশের জন্য পূর্ব উপকূলে একটি বন্দর নির্মাণের প্রয়োজনীয়তা অনুভূত হয়, বিশাখাপত্তনমে একটি বন্দর নির্মাণের জন্য ব্রিটিশ অ্যাডমিরাল্টির কর্নেল এইচ কার্টরাইট রিডের প্রস্তাব সরকার কর্তৃক অনুমোদিত হয় প্রথম বিশ্বযুদ্ধের পরে। মধ্য প্রদেশগুলি থেকে ম্যাঙ্গানিজ আকরিক রফতানির সুবিধার্থে ইনার হারবারটি বেঙ্গল নাগপুর রেলওয়ে ১৯২৭ এবং ১৯৩৩ সালের মধ্যে তৈরি করে। ১৯৩৪ সালের ১৯ ডিসেম্বর লর্ড উইলিংডন ₹৩৭৮ লক্ষ টাকা ব্যয়ে নির্মিত এই বন্দরটির উদ্বোধন করেন। এটি ভারত স্বাধীনতার আগে প্রধান বন্দর গুলির মধ্যে একটি ছিল।  দ্বিতীয় বিশ্বযুদ্ধের সময় বন্দরের সামরিক তাৎপর্য বৃদ্ধি পায়। ভারতের স্বাধীনতার পরে বন্দরটি বিভিন্ন পঞ্চবার্ষিক পরিকল্পনার আওতায় সম্প্রসারিত হয়। সময়ের সাথে সাথে বন্দরটি, ৩ বার্থ দ্বারা বার্ষিকভাবে ১.৩ লক্ষ টন পণ্য পরিচালিত বন্দর থেকে ২৪ টি বার্থ এবং বার্ষিকভাবে ৬৫ মিলিয়ন টন পণ্য পরিচালিত বন্দরে সম্প্রসারিত হয়। ১৯৬৪ সালে প্রধান বন্দর কর্তৃপক্ষ আইন, ১৯৬৩-এর অধীনে বন্দরটি একটি প্রধান বন্দর হিসাবে অবহিত করা হয়। এই আইনের অধীনে বন্দরটি পরিচালনার দায়িত্বে রয়েছে  বিশাখাপত্তনম বন্দর কর্তৃপক্ষ-এর কাছে।  পোতাশ্রয় thumb|300px|right|বিশাখাপত্তনম বন্দরের দৃশ্য বিশাখাপত্তনম বন্দরের পোতাশ্রয়টি একটি স্বাভাবিক পোতাশ্রয়।এটি মোট তিনটি পোতাশ্রয় বা হারবার নিয়ে গঠিত। হারবার গুলি হল-বাইরের প্রোতাশ্রয়,ভেতরের পোতাশ্রয় ও সৎস হারবার। বাইরের পোতাশ্রয়টির গভীরতা ১৭ মিটার ও ভিতরের পোতাশ্রয়টি ১২.৫ মিটার গভীর।  পশ্চাৎভূমি এবং পণ্য এই বন্দরের পশ্চাৎভূমি উত্তর পূর্ব অন্ধ্রপ্রদেশ, ছত্তিসগড়, দক্ষিণ ওড়িশা পর্যন্ত বিস্তৃত। আয়রন আকরিক, ম্যাঙ্গানিজ আকরিক, ইস্পাত পণ্য, সাধারণ কার্গো, কয়লা এবং অপরিশোধিত তেল হ'ল এই বন্দরে প্রধান পণ্য।  আরও দেখুন  গঙ্গাভরম বন্দর  হিন্দুস্তান শিপইয়ার্ড  ভারতের বন্দর  তথ্যসূত্র  বিষয়শ্রেণী:ভারতের বন্দর বিষয়শ্রেণী:১৯৩৩-এ ব্রিটিশ ভারতে প্রতিষ্ঠিত বিষয়শ্রেণী:বঙ্গোপসাগর
দর্শনা-যশোর–খুলনা লাইন বাংলাদেশের দক্ষিণাঞ্চলের একটি রেলপথ, যা বাংলাদেশ রেলওয়ের অধীনে রক্ষণাবেক্ষণ ও পরিচালিত হয়।  ইতিহাস  কলকাতা থেকে শিলিগুড়ি সরাসরি  যাতায়াত ব্যবস্থা চালু করার জন্য ব্রিটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন ও কলকাতা থেকে যশোর থেকে খুলনা পর্যন্ত রেলপথ নির্মাণ করে। কিন্তু ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়। রাজশাহী রংপুরের সাথে তৎকালীন পূর্ব পাকিস্তানের খুলনার সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর জংশন পর্যন্ত নতুন রেলপথ স্থাপন করে ১৯৫১ সালের মধ্যে। তখন থেকেই খুলনার সাথে সারা বাংলাদেশের সরাসরি রেল যোগাযোগ চালু হয়।  শাখা রেলপথ  যশোর জংশন–বেনাপোল রেলপথ যশোর জংশন থেকে বেনাপোল–পেট্রাপোল হয়ে দমদম জংশন পর্যন্ত এই রেলপথ বিস্তৃত। বেনাপোল এক্সপ্রেস, বন্ধন এক্সপ্রেস, বেনাপোল কমিউটার, খুলনা কমিউটার ও মালবাহী ট্রেন এই পথ দিয়ে চলাচল করে।  খুলনা–মংলা রেলপথ    মংলা বন্দরকে দেশের রেলপথের সাথে সংযুক্ত করতে এই রেলপথ তৈরি করা হচ্ছে।  খুলনা–বাগেরহাট রেলপথ  ব্রিটিশ আমলে তৈরি এই রেলপথ ১৯৯৮ সালে সরকার বন্ধ ঘোষণা করে। পরে এই পথের উপর দিয়ে সড়কপথ তৈরি করা হয়।  স্টেশন তালিকা দর্শনা জংশন–খুলনা রেলপথ দর্শনা জংশন রেলওয়ে স্টেশন দর্শনা হল্ট রেলওয়ে স্টেশন উথলী রেলওয়ে স্টেশন আনসারবাড়িয়া রেলওয়ে স্টেশন সাফদারপুর রেলওয়ে স্টেশন কোট চাঁদপুর রেলওয়ে স্টেশন সুন্দরপুর রেলওয়ে স্টেশন মোবারকগঞ্জ রেলওয়ে স্টেশন বারোবাজার রেলওয়ে স্টেশন মেহেরুল্লানগর রেলওয়ে স্টেশন যশোর ক্যান্টনমেন্ট রেলওয়ে স্টেশন যশোর জংশন রেলওয়ে স্টেশন রূপদিয়া রেলওয়ে স্টেশন সিঙ্গিয়া রেলওয়ে স্টেশন চেঙ্গুটিয়া রেলওয়ে স্টেশন নওয়াপাড়া রেলওয়ে স্টেশন বেজেরডাঙ্গা রেলওয়ে স্টেশন ফুলতলা রেলওয়ে স্টেশন দৌলতপুর রেলওয়ে স্টেশন দৌলতপুর কলেজ রেলওয়ে স্টেশন খুলনা জংশন রেলওয়ে স্টেশন খুলনা রেলওয়ে স্টেশন    যশোর–বেনাপোল শাখা রেলপথ যশোর জংশন রেলওয়ে স্টেশন ধোপাখোলা রেলওয়ে স্টেশন ঝিকরগাছা রেলওয়ে স্টেশন গদখালী রেলওয়ে স্টেশন নাভারন রেলওয়ে স্টেশন বেনাপোল রেলওয়ে স্টেশন     খুলনা–মংলা শাখা রেলপথ ফুলতলা রেলওয়ে স্টেশন আড়ংঘাটা রেলওয়ে স্টেশন মোহম্মদনগর রেলওয়ে স্টেশন কাটাখালী রেলওয়ে স্টেশন চুলকাটী রেলওয়ে স্টেশন ভাগা রেলওয়ে স্টেশন দিগরাজ রেলওয়ে স্টেশন মোংলা রেলওয়ে স্টেশন   তথ্যসূত্র  বিষয়শ্রেণী:বাংলাদেশের ৫ ফুট ৬ ইঞ্চি গেজ রেলপথ
স্ল্যাকওয়্যার () একটি গ্নু/লিনাক্স ডিস্ট্রিবিউশন।  ১৯৯৩ সালে প্যাট্রিক ভলকারদিং এটি নির্মাণ করেন।  মূলত সফটল্যান্ডিং লিনাক্স সিস্টেম ভিত্তিক এ ডিস্ট্রিবিউশন অন্য অনেক লিনাক্স ডিস্ট্রিবিউশনে মূল ভিত, বিশেষ করে সুয্যে লিনাক্স।  স্ল্যাকওয়্যারের মূল ডিজাইন স্ট্যাবলিটি ও সিম্পলিসিটি এবং সবচেয়ে বেশি ইউনিক্স-সদৃশ লিনাক্স ডিস্ট্রিবিউশন হওয়া। অন্য অধিকাংশ লিনাক্স ডিস্ট্রিবিউশনের মত স্ল্যাকওয়্যার কোন গ্রাফিক্যাল ইন্সটলার ব্যবহার করে না। এটি প্ল্যান টেক্সট ফাইল ব্যবহার করে এবং কনিফিগারেশন ও অ্যাডমিনেস্ট্রেশনের জন্যে অল্পসংখ্যক শেল স্ক্রিপ্ট ব্যবহার করে। কোনরকম বিশেষ পরিবর্তন ব্যতীত এটি একটি কমান্ড-লাইন ইন্টারফেস পরিবেশে বুট হয়।এর রক্ষণাত্মক ও সিম্পল বৈশিষ্ট্যের জন্যে, অগ্রগম্য ও দক্ষ ব্যবহারকারীদের জন্যে এটি উপযুক্ত ডিস্ট্রো হিসেবে বিবেচিত।  তথ্যসূত্র  বহিঃসংযোগ       বিষয়শ্রেণী:লিনাক্স ডিস্ট্রিবিউশন বিষয়শ্রেণী:সিস্টেমডি ছাড়া লিনাক্স ডিস্ট্রিবিউশনসমূহ
থিওডোর শোয়ান (৭ ডিসেম্বর ১৮১০ – ১১ জানুয়ারি ১৮৮২) ছিলেন একজন জার্মান চিকিৎসক ও শারীরতত্ত্ববিদ। প্রাণীদের কোষ তত্ত্বের সম্প্রসারণকে জীববিজ্ঞানে তার সবচেয়ে উল্লেখযোগ্য অবদান হিসেবে বিবেচনা করা হয়। অন্যান্য অবদানের মধ্যে রয়েছে পেরিফেরাল স্নায়ুতন্ত্রে শোয়ান কোষ আবিষ্কার, পেপসিন আবিষ্কার এবং গবেষণা, ইস্টের জৈব প্রকৃতি আবিষ্কার, এবং বিপাক শব্দটি আবিষ্কার।  থিওডোর শোয়ান ১৮১০ সালের ৭ ডিসেম্বর লিওনার্ড শোয়ান এবং এলিজাবেথ রোটেলসের পরিবারে নিউসে জন্মগ্রহণ করেন। লিওনার্ড শোয়ান একজন স্বর্ণকার এবং পরবর্তীতে একজন প্রিন্টার ছিলেন। থিওডর শোয়ান ড্রেইকোনিগসজিমন্যাসিয়াম (ট্রাইকরোনাটাম বা থ্রি কিংস স্কুল নামেও পরিচিত) নামের কোলোনের একটি জেসুইট স্কুলে পড়াশোনা করেন। শোয়ান একজন ধর্মপ্রাণ রোমান ক্যাথলিক ছিলেন। কোলোনে তার ধর্মীয় প্রশিক্ষক উইলহেল্ম স্মেটস একজন পুরোহিত এবং ঔপন্যাসিক ছিলেন।  ১৮২৯ সালে শোয়ান বন বিশ্ববিদ্যালয়ে প্রাক-চিকিৎসা পাঠ্যক্রমে ভর্তি হন। তিনি ১৮৩১ সালে দর্শনে স্নাতক ডিগ্রী লাভ করেন। বনে থাকাকালীন সময়ে শোয়ান শারীরতত্ত্ববিদ ইয়োহানেস পিটার মুলারের সাথে সাক্ষাৎ করেন এবং কাজ করেন। মুলার জার্মানিতে বৈজ্ঞানিক ঔষধ প্রতিষ্ঠা করেন বলে বিবেচনা করা হয়, ১৮৩৭-১৮৪০ সালে তার হ্যান্ডবুচ ডের ফিজিওলজি ডেস মেনশেন ফুর ভোরলেসুঙ্গেন প্রকাশ করেন। এটি ১৮৩৭-১৮৪৩ সালে শারীরবিদ্যার পাঠ্য হিসেবে ইংরেজিতে অনূদিত হয় এবং ১৮০০-এর দশকে শারীরবিদ্যার প্রধান পাঠ্যপুস্তকে পরিণত হয়।  ১৮৩১ সালে শোয়ান ঔষধ ক্লিনিক্যাল প্রশিক্ষণের জন্য উর্জবার্গ বিশ্ববিদ্যালয়ে স্থানান্তরিত হন। ১৮৩৩ সালে তিনি বার্লিন বিশ্ববিদ্যালয়ে যান, যেখানে মুলার তখন শারীরবিদ্যা বিভাগের অধ্যাপক ছিলেন। শোয়ান ১৮৩৪ সালে বার্লিন বিশ্ববিদ্যালয় থেকে মেডিসিনে পিএইচডি ডিগ্রী লাভ করেন। শোয়ানের এই গবেষণায় মুরগির ভ্রূণ বিকাশের সময় অক্সিজেনের প্রয়োজনীয়তা সম্পর্কে গবেষণা করা হয়। এটি সম্পন্ন করার জন্য তিনি একটি যন্ত্র নকশা এবং নির্মাণ করেন যা তাকে নির্দিষ্ট সময়ে ইনকিউবেশন চেম্বার থেকে গ্যাস অক্সিজেন এবং হাইড্রোজেন পাম্প করতে সক্ষম করে। এর ফলে তিনি জটিল সময় প্রতিষ্ঠা করতে সক্ষম হন যেখানে ডিমের অক্সিজেনের প্রয়োজন হয়।  শোয়ান ১৮৩৪ সালের গ্রীষ্মে চিকিৎসা অনুশীলনের জন্য রাষ্ট্রীয় পরীক্ষায় উত্তীর্ণ হন, কিন্তু তিনি মুলারের সাথে কাজ চালিয়ে যাওয়ার সিদ্ধান্ত নেন। তিনি চিকিৎসা অনুশীলনের বদলে গবেষণা চালিয়ে যান। পারিবারিক উত্তরাধিকারসূত্রে অন্তত স্বল্প মেয়াদে তিনি তা করতে পারতেন। সহকারী হিসেবে তাঁর বেতন ছিল মাত্র ১২০ টালার।  বিষয়শ্রেণী:১৮১০-এ জন্ম বিষয়শ্রেণী:১৮৮২-এ মৃত্যু বিষয়শ্রেণী:জার্মান জীববিজ্ঞানী বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:জার্মান শারীরতত্ত্ববিদ বিষয়শ্রেণী:কপলি পদক বিজয়ী বিষয়শ্রেণী:বন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
নয়নতারা চক্রবর্তী (জন্ম: ২০ এপ্রিল ২০০২), যিনি বেবী নয়নতারা নামেও পরিচিত, একজন ভারতীয় চলচ্চিত্র অভিনেত্রী। তিনি মূলত দক্ষিণ ভারতীয় চলচ্চিত্রে অভিনয় করে থাকেন। তিনি মালয়ালম, তামিল এবং তেলুগু ভাষার চলচ্চিত্রে অভিনয় করেছেন এবং নিজেকে একজন মুখ্য শিশু অভিনেত্রী হিসাবে প্রতিষ্ঠিত করেছেন। নয়নতারা ২০০৫ সালে মালয়ালম চলচ্চিত্র কিলুক্কাম কিলুকিলুক্কাম-এর মাধ্যমে অভিনয়ের সূচনা করেছিলেন, যার জন্য তিনি ২০০৬ সালে শ্রেষ্ঠ শিশু শিল্পী বিভাগে "সত্যান স্মৃতি পুরস্কার" জিতেছিলেন।   প্রারম্ভিক জীবন  নয়ানতারা ২০০১ সালেএ ২০ এপ্রিল কেরলের তিরুবনন্তপুরম জেলায় জন্মগ্রহণ করেছিলেন। তিনি মণিনাথ চক্রবর্তী এবং বিন্দু মণিনাথের কন্যা। আয়ান চক্রবর্তী নামে তার ছোটভাই রয়েছে। তিনি কেরলের কোল্লাম জেলা থেকে আগত। তিনি মাত্র ৩ বছর বয়সে তার কর্মজীবন শুরু করেছিলেন। তিনি তিরুবনন্তপুরমের ক্রাইস্ট নগর স্কুলে দ্বিতীয় শ্রেণি পর্যন্ত পড়াশুনা করেছিলেন। পরবর্তীতে তার পরিবার কোচিতে চলে গেলে সেখানে তিনি ত্রিপুণিতুরায় দ্য চয়েজ স্কুলে পড়াশুনা শুরু করেন। তার উল্লেখযোগ্য কর্মগুলির মধ্যে রয়েছে কিলুক্কাম কিলুকিলুক্কাম, স্বর্ণম, লাউডস্পিকার, ত্রিবান্দ্রম লজ, মারুপদী। তিনি দ্য চেন্নাই সিল্কস, আরএমকেভি সিল্কস এবং সিলভার স্টোর্ম পার্কস সহ বেশ কয়েকটি বিজ্ঞাপনে হাজির হয়েছেন।   পুরস্কার   বছর  পুরস্কার  বিভাগ  চলচ্চিত্র  ২০০৬  সত্যান স্মৃতি পুরস্কার  শ্রেষ্ঠ শিশু শিল্পী  কিলুক্কাম কিলুকিলুক্কাম  ২০০৮  অ্যাটলাস - চলচ্চিত্র সমালোচক পুরস্কার  শ্রেষ্ঠ শিশু শিল্পী  স্বর্ণম  ২০০৯  মাতৃভূমি অমৃতা পুরস্কার  শ্রেষ্ঠ শিশু শিল্পী   জয়সি ফাউন্ডেশন পুরস্কার  শ্রেষ্ঠ শিশু শিল্পী  লাউডস্পিকার  জীবন মিনালাই পুরস্কার  শ্রেষ্ঠ শিশু শিল্পী   ২০১৫  আইফা পুরস্কার (দুবাই)  ১০ বছরের শ্রেষ্ঠ শিশু শিল্পী  বিভিন্ন চলচ্চিত্র    চলচ্চিত্রের তালিকা  বছরচলচ্চিত্রভূমিকাভাষাপরিচালকমন্তব্য ২০০৬কিলুক্কাম কিলুকিলুক্কামটিংকু মোলে মালয়ালমসন্ধ্যা মোহনঅচানুরঙ্গথা বীদুনয়নালাল জোসচেজআচুরাজ বাবুভাবনার ভাগ্নী হিসাবেনোটবুকছাত্রীরোশান অ্যান্ড্রুজ ২০০৭আথিসায়ণকিঙ্গিনিবিনয়নকনক সিংহাসনামজয়রামের কন্যারাজসেননইন্সপেক্টর গারুদইনোসেন্টের নাতনীজনি অ্যান্টনিআকাশমমায়াকুট্টিসুন্দর দাশসৌর্যনজয়রামের ভাতিজিভি. এম. বিনুক্যাঙ্গারুপৃথ্বীরাজের ভাতিজিরাজ বাবুটুয়েন্টি:২০সুরেশ গোপীর কন্যাজোশী ২০০৮নোভেলসধার কন্যাতারাইস্ট কোস্ট বিজয়নস্বর্ণমপন্নুভেনুগোপনতিরক্কথাবেবী শালিনীরঞ্জিতকুসেলানবালাকৃষ্ণনের মেয়েতামিলপি. ভাসুকথনায়াকুডুবালকৃষ্ণের কন্যাতেলুগুপি. ভাসুক্রেজি গোপালানমনোজ কে. জয়নের কন্যা মালয়ালমদিপু করুণাকরণ ২০০৯ভগবানশ্রীনাথের কন্যাপ্রশান্ত মাম্বুলিই পট্টনাথিল ভূতমজনি অ্যান্টনিলাউডস্পিকারএঞ্জেলাজয়রাজ ২০১১নাদাকমে ওলকমমুকেশের কন্যাভিজি থাম্পিকালেক্টরসুরেশ গোপীর কন্যাঅনিল সি মেনননায়িকাজয়রামের কন্যা (আশ্রিত)জয়রাজ ২০১২ত্রিবান্দ্রম লজঅমলাভি. কে. প্রকাশপোপিন্সচাক্কিভি. কে. প্রকাশ২০১৩সাইলেন্সমম্মুট্টীর কন্যাআর্যভি. কে. প্রকাশ২০১৪লিটল সুপারম্যান থ্রিডিসেরাহমালয়ালম, হিন্দিবিনয়ন২০১৫আভাল বননাথিনু শেশামদেবুশিরোনাম ভূমিকা মালয়ালমচন্দ্রু মানিকবাসগম২০১৬মারুপদীরিয়া (অ্যাবির কন্যা)ভি. এম. বিনু   তথ্যসূত্র   বিষয়শ্রেণী:ভারতীয় শিশু অভিনেত্রী বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী
ব্যবহার  Returns Unicode General Category (gc) Cc Cf Cn Cs Zl Zp Zs <blank> for special code points (like <control>, space characters, formatting characters etc). When regular gc like Letter, Symbol, Mark, Punctuation, etc it returns a blank.  Parameters This is a subtemplate, so parameters may has tight requirements. Input: (unnamed) {{Unichar/gc |1= <!--decimal value of the code point--> }}  The code point value is required as a decimal value, because we are using the #ifexpr: numerical calculations.  For five Arabic number markings U+0600..U+0603 and U+60DD, it returns  Cf (visible). While Cf formatting characters usually have no glyph, these five have. By adding the "(visible)" text, these characters are shown (while regular Cf characters are hidden).   আরও দেখুন  See main template  for full documentation.
লিশা ইক্লেয়ার্স হলেন একজন ভারতীয় টেলিভিশন এবং চলচ্চিত্র অভিনেত্রী যিনি মূলত তামিল প্রযোজনায় কাজ করেছেন।   কর্মজীবন  লিশা ইক্লেয়ার্স অভিনয় শুরু করার আগে ইথিরাজ কলেজ ফর উইমেন থেকে তাঁর পড়াশোনা শেষ করেন। ২০১৬ সালের শেষের দিকে, তিনি একই সাথে সাতটি চলচ্চিত্র প্রকল্পে কাজ করছিলেন। সাতটি ছবির মধ্যে সবচেয়ে উল্লেখযোগ্য এবং তাঁর প্রথম মুক্তিপ্রাপ্ত ছবি ছিল বল্লে ভেল্লাইয়াথেভা (২০১৬)। এখানে তিনি নায়কের প্রতিপক্ষের কন্যার চরিত্রে অভিনয় করেছিলেন। তাঁর অন্যান্য উদ্যোগের মধ্যে ছিল বিজয় বসন্তের বিপরীতে মুক্তি না পাওয়া ভৌতিক ছবি "মাই ডিয়ার লিসা" এবং নীতিন সাথ্যের বিপরীতে কমেডি নাটক "সিরিক্কা ভিদালামা" ।  সামাজিক নাটক "পোধু নালান কারুধি" (২০১৯) তে তিনি সন্তোষ প্রতাপের প্রেমিকার চরিত্রে অভিনয় করেছেন, যেখানে বেশ কিছু অভিনেতার উপস্থিতি ছিল।  ২০১৮ সালের অক্টোবরে, লিশার প্রথম টেলিভিশন ধারাবাহিক কানমানি সান টিভিতে সম্প্রচার শুরু হয়। এই ধারাবাহিকটিতে তিনি প্রধান চরিত্রে অভিনয় করেছিলেন এবং  এই প্রকল্পের জন্য লিশা জর্জিয়া এবং ভারতে শ্যুটিং করেছিলেন।  ২০২২ সালে, লিশাকে সত্যশিবের দ্বিভাষিক পিরিয়ড চলচ্চিত্র ১৯৪৫- এ দেখা গিয়েছিল, যেখানে তিনি একজন ঐতিহ্যবাহী দক্ষিণ ভারতীয় মেয়ের চরিত্রে অভিনয় করেছিলেন। মুক্তির জন্য প্রস্তুত আরেকটি চলচ্চিত্র হল রোমান্টিক নাটক প্রিয়মুদান প্রিয়া, যেখানে তিনি প্রধান ভূমিকায় অভিনয় করেছেন।   চলচ্চিত্র তালিকা    টেলিভিশন  বছর নাম ভূমিকা ভাষা মন্তব্য ২০১৮ - ২০২০ কানমানি সৌন্দর্য কান্নান তামিল   চলচ্চিত্র  বছর চলচ্চিত্র ভূমিকা ভাষা মন্তব্য ২০১৬ বালে ভেল্লাইয়াথেভা প্রিয়া তামিল ২০১৯ পোধু নালান কারুধি নেপোলিয়নের প্রেমিক তামিল ২০২২ ১৯৪৫ পূর্বী তেলুগু তামিল ২০২৩ প্রিয়মুদান প্রিয়া প্রিয়া তামিল জওয়ান কালীর পিএ হিন্দি   তথ্যসূত্র    বহিঃ সংযোগ      বিষয়শ্রেণী:চেন্নাইয়ের অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিল টেলিভিশনের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জীবিত ব্যক্তি
তাপীয় অর্থনীতি শাস্ত্র (ইংরেজি Thermoeconomics) বা প্রাণপদার্থবৈজ্ঞানিক অর্থনীতি শাস্ত্র (Biophysical economics) বলতে একটি ভিন্নমতাবলম্বী অর্থনীতি শাস্ত্র (heterodox economics) ও সংশ্লিষ্ট চিন্তাগোষ্ঠীকে নির্দেশ করা হয়, যেখানে তাপগতিবিজ্ঞান তথা পরিসংখ্যানিক বলবিজ্ঞানের সূত্রগুলিকে অর্থনৈতিক তত্ত্বের উপর প্রয়োগ করা হয়। তাপীয় অর্থনীতি শাস্ত্রকে অর্থনৈতিক মূল্যের পরিসংখ্যানিক পদার্থবিজ্ঞান হিসেবে গণ্য করা যেতে পারে। এটি অর্থনৈতিক পদার্থবিজ্ঞান শাস্ত্রের একটি উপক্ষেত্র।  তাপীয় অর্থনীতি শাস্ত্রে মানব সমাজগুলি কী পন্থায় শক্তি এবং অন্যান্য জৈবিক ও ভৌত সম্পদ আহরণ ও ব্যবহার করে পণ্য ও সেবা উৎপাদন, বিতরণ, ভোগ ও বিনিময় করে, এবং একই সাথে কী বিভিন্ন ধরনের বর্জ্য উৎপাদন করে ও পরিবেশের উপর প্রভাব ফেলে, সে বিষয়গুলি অধ্যয়ন করা হয়। তাপীয় বা প্রাণপদার্থবৈজ্ঞানিক অর্থনীতি শাস্ত্রে একাধারে সামাজিক বিজ্ঞান ও প্রাকৃতিক বিজ্ঞানের উপর ভিত্তি করে প্রথাগত অর্থনীতি শাস্ত্রের মৌলিক সীমাবদ্ধতা ও অবোধগম্য দিকগুলি উত্তরণের চেষ্টা করা হয়। এর ফলে অর্থনৈতিক প্রবৃদ্ধির কিছু প্রধান আবশ্যকীয়তা ও পরিকাঠামোগত শর্তাবলী অনুধাবন সম্ভব হয় এবং সংশ্লিষ্ট সীমাবদ্ধতা ও সীমানাগুলিও বুঝতে পারা যায়।  তথ্যসূত্র  বিষয়শ্রেণী:অর্থনৈতিক চিন্তাগোষ্ঠী বিষয়শ্রেণী:শিল্প বাস্তুবিজ্ঞান বিষয়শ্রেণী:বাস্তু-অর্থনীতি শাস্ত্র
ওয়ান মোর চান্স আমেরিকান সঙ্গীতশিল্পী ম্যাডোনা-এর অ্যালবাম সামথিং টু রিমেম্বার-এর একটি গান। এই গানটি ১৯৯৬ সালের ৭ মার্চ অ্যালবামের দ্বিতীয় গান হিসেবে অস্ট্রেলিয়া এবং  জাপানে এবং তৃতীয় গান হিসেবে  ইউরোপীয় দেশগুলোতে মুক্তি পায়। মুক্তি পাওয়ার পরে সঙ্গীত সমালোচকদের দ্বারা গানটি ব্যাপক প্রশংসিত হয়।   রচনা ও ইতিহাস  ওয়ান মোর চান্স ম্যাডোনা এবং ডেভিড ফোস্টারের যৌথভাবে তৈরি করা শুরুর গানগুলোর মধ্যে একটি। ম্যাডোনা এবং ডেভিড ফোস্টার গানটি তৈরি করেন ১৯৯৫ সালের সেপ্টেম্বর মাসে যখন তারা সামথিং টু রিমেম্বার অ্যালবামের জন্য কাজ করছিলেন।"'Something' In The Way She Grieses   আরও দেখুন   কিপ ইট টুগেদার (গান)  রেইন (গান)  রে অব লাইট (গান)   তথ্যসূত্র   বিষয়শ্রেণী:১৯৯৫-এর গান বিষয়শ্রেণী:ম্যাডোনার গান
পনির উদ্দিন আহমেদ একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি কুড়িগ্রাম-২ আসন থেকে ২০১৮ সালে একাদশ জাতীয় সংসদ নির্বাচনে জাতীয় পার্টির মনোনয়নে সংসদ সদস্য নির্বাচিত হন।  প্রারম্ভিক জীবন পনির উদ্দিন আহমেদ ১৯৫৭ সালের ১০ অক্টোবর কুড়িগ্রাম জেলার সদর উপজেলায় জন্মগ্রহণ করেন। তার পিতার নাম আজিজুল হক ও মাতার নাম পরিজন বেওয়া।  রাজনৈতিক জীবন পনির উদ্দিন আহমেদ কুড়িগ্রাম সদর উপজেলার নির্বাচিত চেয়ারম্যান হিসেবে দায়িত্ব পালন করেন। ২০১৮ সালের সেপ্টেম্বরের পূর্ব পর্যন্ত তিনি কুড়িগ্রাম জেলা আওয়ামী লীগের সহ-সভাপতি ছিলেন, পরে তিনি জাতীয় পার্টিতে যোগদান করেন। ২০১৮ সালে একাদশ জাতীয় সংসদ নির্বাচনে জাতীয় পার্টির মনোনয়নে তিনি গণফোরামের আমসা আমিনকে পরাজিত করে লাঙ্গল প্রতীকে কুড়িগ্রাম-২ আসন থেকে সংসদ সদস্য নির্বাচিত হন।  তথ্যসূত্র  বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জাতীয় পার্টির রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:কুড়িগ্রাম জেলার রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ